./data/phi2331/phi001/phi2331.phi001.perseus-lat2.xml
David Magie
idem tamen facile de amicis, quidquid insusurrabatur, audivit atque ideo prope cunctos vel amicissimos vel eos, quos summis honoribus evexit, postea ut hostium loco habuit, utAttianum et Nepotem et Septicium Clarum, nam Eudaemonem prius conscium imperii ad egestatemperduxit, Polaenum et Marcellum ad mortem voluntariamcoegit, Heliodorum famosissimis litteris lacessivit,Titianum ut conscium tyrannidis et argui passusest et proscribi, Ummidium Quadratum et CatiliumSeverum et Turbonem graviter insecutus est, Servianum sororis virum nonagesimum iam annumagentem, ne sibi superviveret, mori coegit; libertosdenique et nonnullos milites insecutus est  et quamvis esset oratione et versu promptissimus et in omnibus artibus peritissimus, tamen professores omnium artium semper ut doctior risit contempsitobtrivit  cum his ipsis professoribus et philosophis libris vel carminibus invicem editis saepe certavit et Favorinus quidem, cum verbum eius quondam ab Hadriano reprehensum esset, atque ille cessisset, arguentibus amicis, quod male cederet Hadriano de verbo quod idonei auctores usurpassent, risumiucundissimum movit  ait enim:Non recte suadetis, familiares, qui non patimini me illum doctiorem omnibus credere, qui habet triginta legiones